
ระเบียบสหกรณ์ออมทรัพย์ครูสิงห์บุรี จำกัด
ว่าด้วย เงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 3) พ.ศ. 2569

อาศัยอำนาจตามความในข้อบังคับสหกรณ์ออมทรัพย์ครูสิงห์บุรี จำกัด ข้อ 76 (5)  และข้อ 112 (5)              ที่ประชุมคณะกรรมการดำเนินการชุดที่  67 ครั้งที่ 7/2569  เมื่อวันที่ 19 พฤษภาคม พ.ศ. 2569 ได้มีมติกำหนดระเบียบสหกรณ์ออมทรัพย์ครูสิงห์บุรี จำกัด ว่าด้วย เงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 3) พ.ศ. 2569 ดังต่อไปนี้
	ข้อ  1  ระเบียบนี้เรียกว่า  “ระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 3) พ.ศ. 2569” 
	ข้อ  2  ระเบียบนี้ให้ใช้บังคับตั้งแต่วันที่  20  พฤษภาคม  พ.ศ. 2569  เป็นต้นไป
	ข้อ  3 ให้ยกเลิกความใน ข้อ 9. ของระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 2) พ.ศ. 2567 และใช้ข้อความต่อไปนี้แทน
	 	“ข้อ 9  วงเงินกู้และหลักประกันสำหรับเงินกู้พิเศษเพื่อพัฒนาคุณภาพการดำรงชีพให้ใช้หลักประกัน ดังนี้
			9.1 สมาชิกสหกรณ์ ซึ่งเป็นข้าราชการ ข้าราชการบำนาญ พนักงานครูเทศบาล เจ้าหน้าที่สหกรณ์ และเจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด เงินกู้ไม่เกิน 500,000 บาท และไม่เกิน 30 เท่าของทุนเรือนหุ้น ให้ใช้สมาชิกสหกรณ์ ซึ่งเป็นข้าราชการ ข้าราชการบำนาญ เจ้าหน้าที่สหกรณ์เจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด  ค้ำประกัน จำนวน 2 ราย
			9.2 สมาชิกสหกรณ์ ซึ่งเป็นลูกจ้างประจำ ครู/บุคลากรโรงเรียนเอกชน  พนักงานครู                       สกร. กู้เงินไม่เกิน 300,000 บาท และไม่เกิน 30 เท่าของทุนเรือนหุ้น ให้ใช้สมาชิกสหกรณ์ ซึ่งเป็นข้าราชการ  ข้าราชการบำนาญ  เจ้าหน้าที่สหกรณ์ เจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด ค้ำประกัน จำนวน 2 ราย  หรือลูกจ้างประจำ  ครู/บุคลากรโรงเรียนเอกชน พนักงานครู สกร.  จำนวน 3 ราย

			9.3 สมาชิกสหกรณ์ผู้กู้เงินพิเศษเพื่อพัฒนาคุณภาพการดำรงชีพต้องทำประกันคุ้มครองเงินกู้กับทางบริษัทที่สหกรณ์พิจารณากำหนดเต็มวงเงินกู้”

		ให้ประธานคณะกรรมการดำเนินการเป็นผู้รักษาการตามระเบียบนี้

	ประกาศ ณ วันที่  20 พฤษภาคม  พ.ศ. 2569

																		(ลงชื่อ)        สุมารี  อุสาหะ
 					                          (นางสาวสุมารี  อุสาหะ)
					       	                   ประธานกรรมการ
					                   สหกรณ์ออมทรัพย์ครูสิงห์บุรี จำกัด
image1.jpeg




